เริ่มเข้าร้านมา ดูบรรยากาศดีค่ะ คนนั่งกันแบบเรื่อยๆ
มากัน 4 คนนะคะ เป็นครอบครัว เมนูที่สั่งมี 
-ยำผักบุ้งกรอบ รสชาติดีค่ะ น้ำยำมีหมูหมึกกุ้ง+ถั่ว กลมกล่อมดี เผ็ดนิดๆ ทอดผักกรอบดี มีไข่ต้มมาด้วยย
-ฉู่ฉี่ปลาคัง อันนี้อร่อยมากค่ะ แต่ก็เผ็ดมากด้วย ผ่านเลยค่ะ ใครไม่ทานเผ็ดต้องบอกนะคะ เพราะร้านนี้อาหารเผ็ดแบบผู้ใหญ่กินเลย
-ยำใบบัวบกกับปลาทูทอด กลมกล่อมดีค่ะ ไม่เหม็นผักมาก ปลาทูก็อร่อย
-ปลากระพงทอดน้ำปลา อันนี้ยังไม่ค่อยประทับใจ ก็คือทอดแบบแห้งธรรมดาเหมือนร้านอื่นๆ
-ไข่ตุ๋นต้มยำทะเล อันนี้ดูจากรีวิวอื่นๆเลยลองสั่งดู ส่วนตัวคิดว่าไม่ถูกใจ อาจจะเพราะชินกับไข่ตุ๋นแบบที่เค้าทำกันปกติ คือเค้าจะเสิร์ฟมาเป็นหม้อไฟ ลักษณะเป็นเหมือนเทไข่ลงไปในต้มยำทะเลเดือดๆค่ะ 
แต่โดยรวมก็ประทับใจนะคะ บรรยากาศดี เผ็ดไปหน่อย รสชาติอาหารทุกอย่างดี แต่อาจถูกใจบ้างไม่ถูกใจบ้างเท่านั้น
ปล.ทานกัน 4 คนรวมแล้วราวๆพันสี่ค่ะ พนักงานบริการดีค่ะ